
PATVIRTINTA
Šakių rajono savivaldybės administracijos 
direktoriaus 2018 m. gruodžio     d. 
įsakymu Nr. AT-


BIUDŽETO, TURTO IR STRATEGINIO PLANAVIMO SKYRIAUS VYRIAUSIOJO SPECIALISTO PAREIGYBĖS APRAŠYMAS


I. PAREIGYBĖS CHARAKTERISTIKA

	1. Biudžeto, turto ir strateginio planavimo skyriaus vyriausiasis specialistas yra karjeros valstybės tarnautojas.
	2. Pareigybės lygis – A.
	3. Pareigybės kategorija – 10.

II. PASKIRTIS

	4. Biudžeto, turto ir strateginio planavimo skyriaus (toliau – Skyrius) vyriausiojo specialisto pareigybė reikalinga Šakių rajono savivaldybės viešojo sektoriaus subjektų finansinių ataskaitų konsolidavimo procesui organizuoti ir kontroliuoti.

III. VEIKLOS SRITIS

	5. Valstybės tarnautojo, einančio šias pareigas, specialioji veiklos sritis - Šakių rajono savivaldybės (toliau – Savivaldybė) viešojo sektoriaus subjektų finansinių ataskaitų konsolidavimo proceso organizavimas, kontroliavimas. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

	6. Valstybės tarnautojas, einantis šias pareigas, turi atitikti šiuos specialius reikalavimus:
	6.1. turėti aukštąjį universitetinį arba jam prilygintą išsilavinimą;
[bookmark: _GoBack]              6.2. turėti ne mažesnę kaip 1 (vienų) metų darbo patirtį finansų srityje; 
	6.3. būti susipažinusiam su Lietuvos Respublikos viešojo sektoriaus atskaitomybės įstatymu, viešojo sektoriaus apskaitos ir finansinės atskaitomybės standartais (VSAFAS), viešojo sektoriaus apskaitos ir ataskaitų konsolidavimo informacine sistema (VSAKIS) ir kitais teisės aktais, reglamentuojančiais pareigybei priskirtų funkcijų vykdymą;
	6.4. mokėti dirbti  kompiuteriu Microsoft Office programiniu paketu;
	6.5. gebėti rinkti, sisteminti bei apibendrinti tarnybinei veiklai reikalingą informaciją ir ją panaudoti ruošiant išvadas, savarankiškai planuoti, tvarkyti savo tarnybinę veiklą;
	6.6. sklandžiai dėstyti mintis raštu ir žodžiu, išmanyti Dokumentų rengimo taisykles.


V. ŠIAS PAREIGAS EINANČIO VALSTYBĖS TARNAUTOJO FUNKCIJOS

	7. Šias pareigas einantis valstybės tarnautojas vykdo šias funkcijas:
	7.1. rengia Savivaldybės konsoliduotųjų finansinių ataskaitų rinkinį (KFAR);
              7.2. teikia nuosavybės dalių duomenis VSAKIS;
              7.3. atlieka menamo subjekto, už kurį yra atsakingas pagal konsolidavimo schemą, komentarų informacijos konsolidavimą VSAKIS (komentarai apima finansinių ataskaitų rinkinių aiškinamojo rašto tekstinę ir (arba) skaitinę informaciją, nustatytą konsolidavimo metodikoje);
              7.4. teikia papildomą informaciją konsoliduotųjų finansinių ataskaitų rinkinio pildytojui pagal konsoliduojančio subjekto paklausimą (informacija gali būti pateikiama VSAKIS arba kitais būdais, pavyzdžiui, elektroniniu paštu);
	7.5. teikia raštu informaciją Finansų ministerijai apie kontroliuojamus ir valdomus viešojo sektoriaus subjektus ir šių viešojo sektoriaus subjektų kontroliuojamus ir valdomus viešojo sektoriaus subjektus teisės aktų nustatyta tvarka;
              7.6. nustatytais terminais teikia raštu informaciją Finansų ministerijai  apie viešojo sektoriaus subjektų grupėje įsteigtus naujus, likviduotus, reorganizuotus viešojo sektoriaus subjektus, pasikeitusį pavaldumą ir kitą svarbią konsolidavimui svarbią informaciją teisės aktų nustatyta tvarka;
              7.7. atlieka rankinį duomenų koregavimą VSAKIS;
              7.8. tvirtina konsoliduotųjų finansinių ataskaitų rinkinio išsamumą VSAKIS;
              7.9. įveda į VSAKIS informaciją apie naujai prie konsolidavimo schemos priskirto viešojo sektoriaus subjekto, kuris priskirtas prie žemesnio konsolidavimo lygio jo viešojo sektoriaus subjekto grupėje, atsakingus asmenis; 
              7.10. esant poreikiui, inicijuoja savo, kaip atsakingo asmens, ir (arba) visų viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, atsakingų asmenų pakeitimą;
              7.11. kontroliuoja viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, atsakingų asmenų vykdomų konsolidavimo procedūrų atlikimą pagal konsolidavimo kalendorių;
              7.12. konsultuoja viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, atsakingus asmenis dėl konsolidavimo procedūrų atlikimo;
              7.13. tikrina, ar konsoliduotųjų finansinių ataskaitų rinkinyje praėjusio ataskaitinio laikotarpio pabaigos likučiai sutampa su ataskaitinio laikotarpio pradžios likučiais. Jeigu viešojo sektoriaus subjektai, gavę Finansų ministerijos leidimą, koregavo finansinio ataskaitų rinkinio pradinius likučius VSAKIS, ataskaitiniu laikotarpiu turi užregistruoti konsolidavimo įrašus;
              7.14. peržiūri visų prie žemesnio konsolidavimo lygio viešojo sektoriaus subjektų grupės priskirtų viešojo sektoriaus subjektų, kurių finansiniai ataskaitų rinkiniai konsoliduojami, pateiktų komentarų informaciją ir pateikia apibendrintą komentarą;
              7.15. kiekvienam konsoliduotųjų ataskaitų rinkiniui nustato reikšmingumo kriterijų. Nustatytas reikšmingumo kriterijus nurodomas konsoliduotųjų finansinių ataskaitų aiškinamajame rašte. Kiekvieną ataskaitinį laikotarpį parengia pažymą, kurioje nurodo ataskaitinio laikotarpio reikšmingumo kriterijų pinigine išraiška. Jeigu tam tikrų klaidų ir netikslumų konsoliduotose finansinėse ataskaitose netaiso, nes jie yra mažesni už reikšmingumo kriterijų, ir apie šias klaidas ir netikslumus informacija nėra pateikta VSAKIS kontrolės ataskaitose, parengia pažymą, nurodydamas klaidas ir priežastis, kodėl jos nepataisytos;
              7.16. parengus savivaldybės konsoliduotųjų finansinių ataskaitų rinkinį, rengia:
              7.16.1. konsolidavimo kontrolės bendrąją ataskaitą (VSAKIS kodas KBA-B-KK-M);
              7.16.2. bendrąją konsoliduotųjų finansinių ataskaitų korektiškumo tikrinimo ataskaitą (VSAKIS kodas K-KKK-A-KK);
              7.16.3. konsolidavimo įrašų registrą (VSAKIS kodas K-PKA-D-KK).
              7.17. nustatytais terminais Savivaldybės konsoliduotųjų finansinių ataskaitų rinkinį pateikia viešinimui;
              7.18. kasmet sudaro Savivaldybei nuosavybės teise priklausančio turto valdymo, naudojimo ir disponavimo juo ataskaitą ir ją teikia Savivaldybės Kontrolės ir audito tarnybai ir Savivaldybės tarybai;
              7.19. vykdo kitus nenuolatinio pobūdžio Skyriaus vedėjo pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

	8. Šias pareigas einantis valstybės tarnautojas tiesiogiai pavaldus Skyriaus vedėjui.
________________________________________


Susipažinau


